b'\n_START_ARTICLE_\nGrad Petersberg, Bre\xc5\xbee\n_START_SECTION_\nZgodovina\n_START_PARAGRAPH_\nMesto se prvi\xc4\x8d pisno omenja leta 860, ko je kralj Ludvik Nem\xc5\xa1ki salzbur\xc5\xa1kemu nad\xc5\xa1kofu Adalvinu dodelil pristavo v Bre\xc5\xbeah (Hof in Friesach)._NEWLINE_V investiturnem boju ga je prevzela stranka salzbur\xc5\xa1kega nad\xc5\xa1kofa Gebharda za pape\xc5\xbea Gregorja VII. Grad je bil zgrajen okoli 1076 na Petrovi gori (Petersberg) v Bre\xc5\xbeah za cesarja Henrika IV., ko je bila pot \xc4\x8dez alpske prelaze zaprta._NEWLINE_Medtem ko je bilo obmo\xc4\x8dje okoli gradu v tistem \xc4\x8dasu v lasti kr\xc5\xa1kih \xc5\xa1kofov in koro\xc5\xa1kih vojvod, je ostal grad verjetno vedno v lasti Salzburga. 1123/24 se je grad uspe\xc5\xa1no branil pred koro\xc5\xa1kim vojvodom Engelbertom II. Spanheimskim._NEWLINE_Leta 1124 so bile Bre\xc5\xbee vrnjene v last Salzburga. Nad\xc5\xa1kof Konrad Ebersber\xc5\xa1ki je velikodu\xc5\xa1no raz\xc5\xa1iril grad. Okoli leta 1140 je ob gradu nastala in je \xc5\xa1e vedno Rupertova kapela. Grad je bil drugotno prebivali\xc5\xa1\xc4\x8de salzbur\xc5\xa1ke nad\xc5\xa1kofije in so ga uporabljali kot zato\xc4\x8di\xc5\xa1\xc4\x8de med voja\xc5\xa1kimi spopadi. Leta 1149 je po vrnitvi z druge kri\xc5\xbearske vojne v gradu bival kralj Konrad III. Cesar Friderik I. Barbarossa je grad zasedal leta 1170, ko je bil nad\xc5\xa1kof Adalbert III. \xc4\x8ce\xc5\xa1ki sprejet pri pape\xc5\xbeu Aleksandru III. Leta 1192 je kralj Rihard I. Levjesr\xc4\x8dni na svojem pohodu v Anglijo pri\xc5\xa1el tudi v Bre\xc5\xbee._NEWLINE_V bitki med salzbur\xc5\xa1kim nad\xc5\xa1kofom Rudolfom von Hoheneckom in vojvodom Albrehtom I. se je grad leta 1292 uspe\xc5\xa1no branil pred vojvodovo vojsko._NEWLINE_Ob spopadih med cesarjem Friderikom III. in mad\xc5\xbearskim kraljem Matijo Korvinom so mad\xc5\xbearski vojaki med letoma 1479 do 1490 zasedali grad._NEWLINE_Od leta 1495 je salzbur\xc5\xa1ki nad\xc5\xa1kof Leonhard von Keutschach grad posodobil in mestni utrdbi dal dana\xc5\xa1njo podobo._NEWLINE_Voja\xc5\xa1ko nepomemben grad je leta 1673 uni\xc4\x8dil po\xc5\xbear. Nato je bil opu\xc5\xa1\xc4\x8den in je propadel.\n_START_SECTION_\nZasnova\n_START_PARAGRAPH_\nNad obmo\xc4\x8djem prevladuje \xc5\xa1estnadstropen bergfrid, ki je bil zgrajen okoli leta 1200 in bil obnovljen po delnem razpadu od poznega 19. stoletja. V njem je bila veli\xc4\x8dastna kapela (Rupertova kapela). Danes je muzej mesta Bre\xc5\xbee. Tik ob njem pa so ostanki \xc5\xa1e starej\xc5\xa1e kapele (Gebhards- ali Konradova kapela)._NEWLINE_Od zgradbi je spodnja pristava zaprta, stavba gradu na ju\xc5\xbeni strani dvori\xc5\xa1\xc4\x8da je dobro ohranjena. Dolga trinadstropna stavba z arkadami spredaj je iz 16. stoletja; danes je v njej restavracija. Ru\xc5\xa1evine na zahodni in severni strani spodnje pristave so bile nekdaj reprezentativne zgradbe iz 13. in 15. stoletja (pala\xc4\x8da Eberharda II., Leonhardsbau)._NEWLINE_Na zahodu je zgornja pristava, veliko tlakovano obmo\xc4\x8dje, ki se razteza vse do skalnate stene na najvi\xc5\xa1ji to\xc4\x8dki Petrove gore. Na severu in jugu zgornje pristave je polstolp. Glavni vhod v trdnjavo je bil z zahoda, s severa pa v zgornjo pristavo; del nekdanjih vrat je \xc5\xa1e vedno ohranjen.'